Robert Emmijan

Robert Emmijan (armenisk: Ռոբերտ Էմմիյան; født 16. februar 1965 i Leninakan i Armenske SSR, Sovjetunionen) er en tidligere lengdehopper som representerte Sovjetunionen og, etter oppløsningen, Armenia.

Emmijan har europarekord på 8,86 m, satt 22. mai 1987 i Tsachkadzor, Armenske SSR. Emmijan innehar også mesterskapsrekorden for europamesterskapet med 8,41 m. Europarekorden ble satt på høyfjellsbane (over 2000 m over havet), Hans lengste hopp på lavlandsbane er 8,61 m, som ble notert i Moskva 6. juli 1986.

Emmijan vant sin første internasjonale mesterskapsmedalje ved innendørs-EM i Göteborg 1984 da han knep bronsen etter et hopp på 7,89 m, bak Tsjekkoslovakias Jan Leitner (7,96) og Øst-Tysklands Mathias Koch (7,91).
Til sesongen 1986 hadde Emmijan utviklet seg til å bli Europas beste mannlige lengdehopper. Han vant gull både ved innendørs-EM i Madrid og utomhus-EM i Stuttgart. Ved begge konkurransene satte Emmijan mesterskapsrekord; 8,32 respektive 8,41. Året etter forbedret Emmijan mesterskapsrekorden innendørs da han vant innendørs-EM i Liévin etter et hopp på 8,49.

Seinere  i 1987 ble Emmijan sølvmedaljør ved VM i Roma etter et hopp som målte 8,53, som plasserte ham mellom amerikanerne Carl Lewis (8,67) og Larry Myricks (8,33). Tidigere i løpet av utomhussesongen hadde Emmijan stått for verdens til da nest lengste hopp noensinne da han på høyfjellsbane hoppet 8,86 hjemma i Armenske SSR, bare 4 cm fra verdensrekorden. Resultatet er fortsatt europarekord.

I 1990 ble Emmijan bronsevinner ved innendørs-EM i Skottland på 8,06. Vant gjorde vesttyskeren Dietmar Haaf (8,11) foran Nederlands Emiel Mellaard (8,08). Etter at Sovjetunionens ble oppløst konkurrerte Emmijan for Armenia, blant annet i VM i Göteborg og sluttet å konkurrere i 1997.

Emmijan bor nå i Frankrike.

 Meritter 
ÅrMesterskapStedResultatKommentar1984 Innendørs-EM 1984 Göteborg, Sverige  3.-plass 1986 Innendørs-EM 1986 Madrid, Spania  1.-plass 8.32 Mesterskapsrekord EM 1986 Stuttgart, Vest-Tyskland  1.-plass 8.41 Mesterskapsrekord1987 Innendørs-EM 1987 Liévin, Frankrike  1.-plass 8,49 Mesterskapsrekord Innendørs-VM 1987 Indianapolis, USA  4.-plass  VM i friidrett 1987 Roma, Italia  2.-plass 1990 Innendørs-EM 1990 Glasgow, Skottland  3.-plass 1995VM i friidrett 1995 Göteborg, Sverige 11.-plass

 Rekord 
 Europarekord i lengdehopp: 8,86 m, Tsakhkadzor, Den armenske sosialistiske sovjetrepublikk, Sovjetunionen, 22. mai 1987

 Filmer 
 Robert Emmijan 8,86, 22.5.1987
 Robert Emmijan 8,53, VM i Roma 1987

 Referanser 

 Eksterne lenker 


Kategori:Personer fra Gjumri
Kategori:Armenske lengdehoppere
Kategori:Europamestere i friidrett for Sovjetunionen
Kategori:Friidrettsutøvere under Sommer-OL 1988
Kategori:Deltakere for Sovjetunionen under Sommer-OL 1988
Kategori:Friidrettsutøvere under Sommer-OL 1996
Kategori:Deltakere for Armenia under Sommer-OL 1996
Kategori:Deltakere for Sovjetunionen under VM i friidrett 1987
Kategori:Deltakere for Armenia under VM i friidrett 1993
Kategori:Deltakere for Armenia under VM i friidrett 1995
Kategori:Deltakere for Sovjetunionen under VM i friidrett innendørs 1987
Kategori:Deltakere for Armenia under EM i friidrett 1994